Rikunarita-ORG/Wikinium huggingface dataset:
# Anantapur

|
 Anantapur అనంతపురం |
| --- |
| Descobridor o inventaire |  |
| Data de descobèrta |  |
| Contrari |  |
| Color |  |
| Simbòl de quantitat |  |
| Simbòl d'unitat |  |
| Proprietat de |  |
| Fondador |  |
| Compren |  |
| Data de debuta |  |
| Data de fin |  |
| Precedit per |  |
| Seguit per |  |
| Coordenadas |  |
|  |
| Geografia politica  |
| país | Índia  |
| estat | Andhra Pradesh  |
| districte | districte d'Anantapur |
| Geografia umana |
| Populacion (2011) | 261,004 ab. |

**Anantapur** (*Anantapor*, en telogo: అనంతపురం *Anantapuraṁ*) es una vila de l'estat d'Andhra Pradesh, en Índia.

## Administracion

Anantapur es lo capluòc del districte d'Anantapur.

## Demografia

Al recensament de 2011, la populacion de la vila èra de 261 004 abitants e aquela de l'aglomeracion, sonada la metropòli, èra de 340 613.

## Fonts

* (en) *Anantapur: Census 2011-2020 data [archive]*
# Femèla

En zoologia, una **femèla** (var. **feme**, **héma**) es un animal apartenent al sèxe femenin, caracterizat per la produccion d'ovuls que permeton la reproduccion de l'espècia, e, sovent, per la gestacion. L'ovul, produch per l'ovari, se transformant, aprèp fecondacion per un espermatozoïde produch per un individú mascle, en embrion que donarà naissença a un jove dirèctament (en passant de còps per un estadi larvari) dins las espècias viviparas o per l'intermediari d'un uòu pondut dins las espècias oviparas. Cal notar que per cèrtas espècias, especialament los peisses, la fecondacion se fa dins lo mitan ambiant; los uòus fecondats son pas portats per la femèla.

En occitan, au contrari d'autras lengas coma l'anglés o l'italian, lo tèrme (en tant que substantiu) s'aplica pas a l'espècia umana, senon dins un sens pejoratiu.

Per las espècias animalas mai familiaras, lo mascle e la femèla son sovent designats per de noms distints : atal, avèm la vaca e lo taure, la truèja e lo vèrre, la feda e lo marran , la galina e lo gal, etc. Per las espècias mens familiaras s'utiliza los adjectius « mascle » e « femèla » per distinguir los dos sèxes ; exemple una talpa mascle o femèla, un eriç mascle o femèla, lo nom de l'espècia podent èsser de genre masculin o femenin.

**Femèla** coma adjectiu caracteriza los organs e las foncions ligats a la reproduccion e al sèxe feme. S'utiliza tant en zoologia coma en botanica.

## Vejatz tanben

♀
# Balena

Balaena mysticeti
Una **balena** es quin cetacèu que siá del sosòrdre dels *mysticeti* (balenas amb barba).

Segon la definicion anteriora las balenas apartenon als genres Balaena (Balenas pròpriament dichas) e Balaenoptera (Rorquals). La famosa “balena blava” es en realitat un rorqual “Balaenoptera musculus”. Amb mai de 30 mètres de longor e un pes de 140 tonas es l’animal mai grand qu'aja pas jamai existit.
Jos l'apelacion *balena* tanben se designa frequentament totes los grands cetacèus, e s'inclutz doncas los odontocets (cetacèus dentuts): cachalòt, òrca (la dicha "balena assassina") etc.
# Commonwealth d'Anglatèrra

Extension dau Commonwealth d'Angletèrra.
Lo **Commonwealth d'Anglatèrra** foguèt lo nom dau govèrn republican que dirigiguèt leis Illas Britanicas de 1649 a 1653 puei de 1659 a 1660.
# John Major

| John Major |
| --- |
|   (1995)  |
| Biografia |
|

---

 |
|   |

**John Major**, òme politic n. 1943 foguèt primièr ministre del Reialme Unit entre 1990 e 1997.

|  |  |  |
| --- | --- | --- |
| Precedit per **Margaret Thatcher** |  **Primièr ministre del Reialme Unit 28 de novembre de 1990 - 2 de mai de 1997** | Seguit per **Tony Blair** |
# Rugbi de IX

Partida de Rugbi de IX entre Japon e las Illas de Cook
Lo **rugbi de IX** (en anglés, *Rugby League Nines*) es la varianta del rugbi de XIII que se jòga per equipas de nòu jogaires sul camp (mai 6 remplaçants). Lo rugbi de IX pren los caractèrs comuns del rugbi de XIII. Se joga amb 5 davants e 4 darrièrs, en doas miègtemps de 9 minutas.

Es pro utilizat pel desvolopament del rugbi de XIII.

La federacion australiana a demandat son inclusion als jòcs olimpics de Meaanjin en 2032.
# Polícia

Agents de polícia en servici (Jakarta, Indonesia).
Lo tèrme «**polícia**» designa un còrs de securitat encargat d'aplicar la lei e manténer l'òrdre public. Es un organ d'interès public delegat principalament a practirar de las foncions definidas. Dins los Estats contemporanèus lo desfís major es aquel de conciliar las exigéncias de gestion de l'òrdre public amb aquel de garantida del respècte de la libertat democratica.

La polícia es doncas una institucion publica, coma evocat per abans, mentre que las fòrças armadas relevan del ministèri de la Defensa, o autres gabinets similars. Las **fòrças de polícia** (comunament apeladas «polícia») son los agents civils en carga de la proteccion civila.

## Referéncias
# Mesolitic

|  |  |  |  |
| --- | --- | --- | --- |
|  v · d · m |
Preïstòria | **Protoïstòria** |
Istòria |
| *Paleolitic Mesolitic Neolitic* | Edat del Coire Edat del Bronze Edat del Fèrre | *Antiquitat Edat Mejana Edat Modèrna* |

|  |
| --- |
| **Edats preïstoricas** |
| **O** |   La Tène |   | Protoïstòria |
|   Hallstatt |
| **Edat del Fèrre** |
|   Bronze final |   |
|   Bronze mejan |
|   Bronze ancian |
| **Edat del Bronze** |
|     Calcolitic |   |   |
|   Neolitic | Preïstòria |
| Mesolitic / Epipal. |
| **P** |     Paleolitic superior |   |
|     Paleolitic mejan |
|     Paleolitic inferior |
|   Paleolitic |
| **Edat de la Pèira** |

Lo **Mesolitic** es un periòde de transicion entre lo Paleolitic Final (Epipaleolitic) e lo Neolitic (entre aperaquí 10 000 e 5 000 ans abC en Euròpa). Correspond a una epòca postglaciària que menèt al cambiament de las costumas e de las aisinas, a l'aparicion d'un grand nombre de bòsques, a l'escantiment dels grands animals (mamot, rinocèros lanut, ors de las cavèrnas); lo rangièr migra e lo cèrvi, lo boquetin, lo singlar e lo cabiròl aumentan lor nombre e venon lo ferum favorit. Se caça tanben d'orses, de rainals, de gats de las montanhas, de taisses, d'autres mamifèrs pichons e d'ausèls. Lo cagaròl, pròpri dels climas umids e cauds, se multiplica e es manjat per milions. La pesca se desvolopa. En complement de la caça, los òmes pòdon alavetz culhir un grand nombre de fruches; las novèlas costumas alimentàrias modifican lors caracteristicas fisicas. Abandonan las caunas e bastisson d'ostals amb de marerials d'origina vegetala (fusta...), ran dels rius, luòc de descobèrta de mantun talhèr de selze (pèira usada per la fabricacion d'aisinas e d'armas e per la produccion de fuòc).
# Reiaume de Navarra

Escut deu Reiaume de Navarra
Navarra au sens larg:

1, 3 e 4: los país bascos de capsús

2: extension maximau de Navarra au Ponent

3, 4: extension anciana de Gasconha

4: Los Passatges, que s'i parlava enqüèra gascon en 1928
Lo **Reiaume de Navarra** (var. **Reialme de Navarra**) tanben dit **Reiaume de Pampalona** qu'ei ua entitat politica situada suus dus costats deus Pirenèus qui existí a partir deu sègle IX. La soa capitau istorica que ho Pampalona puish Pau.

Mapa de la peninsula iberica en 1030
Au cors de l'istòria que s'estenó a l'oèst dinc a aucupar ua part de Castelha e una part de Cantàbria, au lhevant dinc a aucupar ua part d'Aragon, e capsús dinc a Rioja.

A maugrat qu'ua importanta partida deu son pòble e hosse de lenga e de cultura basca, qu'utilizè l'occitan dens la soa canceleria.

Lo Reiaume de Navarra que s'uní au sègle XV dab la principautat de Fois-Bearn alavetz tanhenta deu poder politic francés rivau deu reiaume deus Reis Catolics d'Espanha. Qu'ei per aquesta rason que Ferrand II d'Aragon e l'invadí en tot ocupar definitivament la Hauta Navarra en deishant au rei de Navarra (Enric II de Labrit) pas sonque la Baisha Navarra.

Lo son arrèr hilh, Noste Enric, que vadó tanben rei de França e lo son hilh Loís XIII qu'estaquè lo reiaume de Navarra (la Baisha Navarra) a França mentre qui la Hauta Navarra e demorava ua possession deu Reiaume d'Espanha.

Uei lo dia Navarra qu'ei administrada per la Comunautat Forau de Navarra (en Espanha) e lo departament deus Pirenèus Atlantics (en França).

* Portau de Bearn
# Districte d'Ernakulam

|
 Districte d'Ernakulam എറണാകുളം ജില്ല |
| --- |
| Descobridor o inventaire |  |
| Data de descobèrta |  |
| Contrari |  |
| Color |  |
| Simbòl de quantitat |  |
| Simbòl d'unitat |  |
| Proprietat de |  |
| Fondador |  |
| Compren |  |
| Data de debuta |  |
| Data de fin |  |
| Precedit per |  |
| Seguit per |  |
| Coordenadas |  |
|  Localizacion del districte d'Ernakulam en Kerala |
| Administracion |
| País | Índia |
| Estat | Kerala |
| Estatut | districte |
| Capluòc | Kakkanad |
| Lengas | malaialam |
| OpenStreetMap | . |
| Direccion relativa a la posicion |  |
| Continent |  |
| Situacion |  |
| Designacion provisòria |  |
| Constellacion |  |
| Tipe d'objècte |  |
| Còs astronomic parent |  |
| Còs astronomic filh |  |
| Luòc de descobèrta |  |
| Grop d'objèctes menors |  |
| Sequéncia de Hubble |  |
| Sul còrs astronomic |  |
| Companhon de |  |
| Tipe espectral |  |
| Tipe espectral |  |
| Fus orari |  |
| Situat sus una isla |  |
| Embocadura |  |
| Tipe de lac |  |
| Lacs sus lo riu |  |
| Grop de lacs |  |
| Situat sul lac |  |
| Afluents del lac |  |
| Emissari del lac |  |
| Bacin idrografic |  |
| Massís de montanhas |  |
| Tipe de montanha |  |
| Coordenadas |  |
| Arquitècte |  |
| Remplaçat per |  |
| Tipe de bastiment |  |
| Material |  |
| Mèstre d'òbra |  |
| Sistèma d'autorotas |  |
| Societat de mantenança |  |
| Pòl d'escambis |  |
| Linha ferroviària |  |
| Operator |  |
| Aligança ferroviària |  |
| Gara |  |
| Pista |  |
| Travèrsa |  |
|  |
|  |
| País |  |
| Compausanta de |  |
| Tipe de division administrativa |  |
| Exclava de |  |
| Enclava |  |
| Capitala |  |
| Cap d'estat |  |
| Regim politic |  |
| Cap de l'executiu |  |
| Representant del partit |  |
| Cap del govèrn |  |
| Assemblada |  |
| Moneda |  |
| Lenga oficiala |  |
| Imne |  |
| Frontalièr de |  |
| Embessonatge |  |
| Subdivisions |  |
| Membre de |  |
| Sant patron |  |
| Domeni internet |  |
| Còde ISO 3166-1 alfa-2 |  |
| Còde ISO 3166-1 alfa-3 |  |
| Còde ISO 3166-1 |  |
| Còde ISO 3166-2 |  |
| Còde AITA |  |
| Còde OACI |  |
| Còde FAA |  |
| Còde INSEE |  |
| Còde de comuna |  |
| Còde del catalòg |  |
| Còde CBS |  |
| Còde GNIS |  |
| Còde GNIS Antarctica |  |
| Còde NUTS |  |
| Còde dantai |  |
| Còde de comuna alemanda |  |
| Còde de districte alemand |  |
| Còde administratiu |  |
| Còde administratiu |  |
| Còde ISTAT |  |
| Còde de gara |  |
| Còde OKATO |  |
| Còde cadastral |  |
| Còde postal |  |
| Còde telefonic internacional |  |
| Prefix telefonic nacional |  |
| Còde d'imatriculacion |  |
| Geografia |
| Superfícia  · Totala | 3 063 km² |
| Demografia |
| Populacion  · Totala (2011) | 3 282 388 ab. |
| Densitat | 1 072 |
| Autras informacions |
| Alfabetizacion |
| **ensemble** | 95,89 % |
| **òmes** | 97,36 % |
| **femnas** | 94,46 % |

Lo **districte d'Ernakulam** (en malaialam, എറണാകുളം ജില്ല *eṟaṇākuḷaṁ jilla*) es un districte de l'estat de Kerala en Índia.

## Administracion

Lo capluòc del districte es la vila de Kakkanad.

## Fonts

* (en) *Ernakulam District: Census 2011-2020 data*
# IBM

Logo de la societat
**IBM**, acronim de *International Business Machines* es una societat multinacionala originària deis Estats Units d'America especializadas dins lo domèni de l'informatica materiala e logiciala.

La societat naissèt lo 16 de junh de 1911 de l'union de la *Computing Scale Company* e de la *Tabulating Machine Company* sota lo nom de *Computing Tabulating Recording Company* (CTR). Cambièt puei de nom per devenir *International Business Machines Corporation* lo 14 de febrier de 1924. Son escais-nom 'Big Blue *fa referéncia a lo color de son logo.*

Un dei premiers IBM PC, lo 5150
Au començament des annadas 1980, la mesa sus lo mercat de son ordinator personau anomenat *IBM PC* a l'entorn d'un processor Intel *x86* e amb una arquitectura dubèrta permetent a d'autreis societat de ne fabregar de versions "compatiblas" cambièt l'informatica personala.
# Pretòria

Pretòria
*Tshwane*|

|  |
| --- |
|  |

 |
| País | Sud-Africa |
| Superficia | 1644 km² |
| Populacion | 1 884 046 (2005) |
| Latitud | 25° 43' S |
| Longitud | 28° 17' È |
| Altitud | 1370 m |
| Localizacion de la ciutat en Sud-Africa |
|  |

Pretòria (en anglés *Pretoria*) es la capitala de Sud-Africa. Sa populacion èra estimada a 1 884 046 abitants en 2005. Sa superfícia totala es de 1644 km². Fa partida de l'aglomeracion de **Tshwane**, creada en 2000.

## Nom

Dempuei 2005, lo Conseu Sud-African dei Noms Geografics (South African Geographical Names Council, SAGNC) a prepausat de cambiar lo nom de **Pretòria**, jutjat tròp coloniau, en **Tshwane**, jutjat pus african. Mai aqueu procès es pas encara oficializat per lo Ministèri deis Arts e de la Cultura. L'opinion publica es pron dividida sus la question e d'associacions i son opausadas. Per còntra, la comuna de Pretòria es englobada dins una comunautat d'aglomeracion que ja se sòna oficialament **Tshwane** (*City of Tshwane Metropolitan Municipality, City of Tshwane*) e que la creèron en 2000.

Lo centre de la ciutat de Pretòria.

| Capitalas d’Africa |
| --- |
| **Africa del Nòrd**  | Argièr · Lo Caire · Trípol · Rabat · Nouakchott · Khartom · Tunis | **Africa de l'Oèst**  | Porto Novo · Ouagadougou · Praia · Yamoussoukro · Banjul · Accra · Conakry · Bissau · Monròvia · Bamako · Niamey · Abuja · Dakar · Freetown · Lomé |
| **Africa Centrala**  | Yaoundé · Bangui · Brazzaville · Kinshasa · Liuravila · Ciutat de La Patz · São Tomé · N'Djamena | **Africa de l'Èst**  | Gitega · Jiboti · Asmara · Addis Abeba · Nairòbi · Kampala · Kigali · Victòria · Mogadisho · Dodoma |
| **Africa Australa**  | Pretòria  · Luanda · Gaborone · Moròni · Maseru · Antananarivo · Lilongwe · Port Louis · Maputo · Windhoek · Mbabane  · Lusaka · Harare | **Autras vilas principalas e capitalas economicas** | Abidjan · Alexàndria · Casablanca · Dar es Salaam · Durban · Lagos · Lo Cap · Johannesburg |
# Sistèma de noms de domeni

Lo **sistèma de noms de domeni** (en anglés Domain Name Server, DNS) es un protocòl d'internet que fa lo ligam entre un nom de domeni (exèmple: oc.wikipedia.org) e una adreiça IP (exèmple : 192.168.1.1).
# Ellie Goulding

Ellie Goulding en 2016
**Elena Jane Goulding**, mai coneguda coma **Ellie Goulding** (Lyonshall, Herefordshire, 30 de decembre de 1986) es una cantaira, cantautora e guitarrista anglesa. L'artista, d'estil musical electropop, se faguèt celèbra quand ganhèt lo Critics Choice Award durant los Prèmis BRIT de 2010. Es subretot en 2013 gràcias a sa cançon "Burn", tracha de son segond album *Halcyon*, que venguèt famosa internacionalament.

## Discografia

* *Lights* (2010)
* *Halcyon* (2012)
# Helle Thorning-Schmidt

| Helle Thorning-Schmidt |
| --- |
|   (2024)  |
| Biografia |
| Signatura |
|  |

**Helle Thorning-Schmidt** (Rødovre, 14 de decembre de 1966) es una politiciana danesa. Foguèt primièra Ministra de Danemarc entre 2011 e 2015. Lo 1èr de genièr de 2012 assumiguèt la presidéncoa del Conselh de l'Union Europèa. Se faguèt conéisser mondialament durant l'enterrament de Nelson Mandela en Africa del Sud quand amb lo president american Barack Obama e lo primièr ministre anglés David Cameron se faguèron una fotografia nomenada selfie.

## Biografia

Thorning-Schmdt es licenciada en sciéncias politicas de l'Universitat de Copenaga e titulara d'un mastèr en estudis europèus pel Collègi d'Euròpa de Brujas. Sa carrièra politica comencèt quand trabalhèt coma consultaira de la *Landsorganisationen i Danmark* (Confederacion Sindicala Danesa), organizacion que recampa los sindicats daneses. En 1999 foguèt elegida deputada al Parlament Europèu. En 2003 se presentèt coma candidata del districte nominal d'Østerbro, de la vila de Copenaga.

## Referéncias

|  |  |  |
| --- | --- | --- |
| Precedit per **Lars Løkke Rasmussen** |  **Primièra ministra de Danemarc Dempuèi lo 3 d'octobre de 2011** | Seguit per **en foncion** |

* Portal de la politica
# Aishwarya Rai

Aishwarya Rai (prononciacion en tolo (Tulu) [əjɕʋərjaː rəj], grafia en kannada: ಐಶ್ವರ್ಯಾ ರೈ, telogo (telugu): ఐష్వర్య రాయ్, devanagari (Hindi): ऐश्वर्या राय) es una actritz indiana, plan celebra, que simboliza lo desvolopament de Bollywood dempuèi la debuta de las annadas 2000.

Es nascuda en 1973 e venguèt Miss Mond en 1994.

Es una actritz poliglòta. Sa lenga mairala es lo Toló, mas parla tanben hindi-ordó, anglés, kannadà, tamol(tamil) e marathi.

* en 2011
* en 2008 a Canas

## Filmografia

En general, Aishwarya utiliza l'hindi dins sos filmes, mas utiliza tanben d'autras lengas. Dins la lista çai-jos, se lo film es dins una autra lenga es senhalat.

Aicí una lista de sos principals films amb lo nom del personatge qu'encarna e la data de sortida.

* *Raavan* (2010): Ragini Sharma
* *The Pink Panther 2* (2009): Sonia Solandres (anglés)
* *Jodha Akbar* (2008) (hindi) : Jodhaa Bai
* *Dhoom 2* (2006): Sunhery
* *Provoked* (2006): Kiranjit Ahluwalia (anglés)
* *Bunty Aur Babli* (2005): (canta "Kajra Re")
* *Shabd* (2005): Antara Vashisht
* *Khakee* (2004): Mahalaxshmi
* *Kuch Naa Kaho* (2003): Namrata Shrivastav
* *Chokher Bali* (2003): Binodini (bengali)
* *Shakti: The Power* (2002): (canta "Ishq Kameena")
* *Devdas* (2002): Parvati ('Paro')
* *Albela* (2001): Sonia
* *Mohabbatein* (2000): Megha
* *Josh*  (2000): Shirley
* *Sanam Tere Hain Hum* (2000): aparicion especiala (canta)
* *Ravoyi Chandamama* (1999): aparicion especiala (canta) (telugu)
* *Hum Dil De Chuke Sanam* (1999): Nandini
* *Jeans* (1998): Madhumitha/Vaishnavi (tamil)
* *Iruvar* (1997): Pushpa/Kalpana (tamil)
# Sector primari

Lo **sector primari** es un sector economic que gropa l'ensems deis activitats liadas a la produccion de matèrias premieras non transformadas. Es a dire que se compausa dei domenis qu'esplechan dirèctament de ressorsas naturalas coma l'agricultura, la pesca ò l'activitat miniera.

## Liames intèrnes

* Sector segondari.
* Sector terciari.

## Bibliografia

## Nòtas e referéncias
# Hamilton (Ontàrio)

Vista aeriana de la vila de Hamilton
**Hamilton** es una vila portuària de la província canadenca d'Ontàrio, situada a l'extrèm occidental del Lac Ontàrio. En 2011, sa populacion èra estimada a 519,949 abitants.
# Roald Dahl

Dahl (1954)
**Roald Dahl** (Llandaff, País de Galas, 13 de setembre de 1916 – Oxford, Anglatèrra,23 de novembre de 1990) foguèt un escrivan britanic d'origina norvegiana. Escriguèt mantun libre adreçat tant al jovent qu'als adultes que se caracterizan sovent per son umor negre. Demest sas òbras mai famosas figuran *Charlie and the Chocolate Factory*, *Matilda* o *James and the Giant Peach*.

## Biografia

Roald Dahl nasquèt en 1916 a Villa Marie, Fairwater Road a Llandaff, actualament un barri de Cardiff, la capitala del País de Galas, dins una familha modèsta de norvegians emigrats. Los parents de Roald, Harald Dahl que veniá de Sarpsborg e s'èra installat a Cardiff dins los ans 1880 e Sofie Magdalene Dahl (nascuda Hesselberg) s'èran maridat en 1911. Dahl recebèt son pichòt nom en omenatge a l'explorador polar Roald Amundsen, qu'èra un eròi nacional en Norvègia en aquel temps. Roald parlava norvegian a l'ostal amb sos parents e mai amb sas sòrres Astri, Alfhild, e Else. Roald e sas sòrres foguèron batejats a la glèisa norvegiana de Cardiff, luòc de culte de sos parents.

En 1920, quand Dahl aviá pas que tres ans, sa sòrre Astri que n'aviá sèt moriguèt aprèp aver agut una apendiciti. Qualques setmanas mai tard, foguèt son paire que moriguèt, d'una pneumonia a l'edat de 57 ans durant una sortida de pesca dins l'Antartic. Sa maire, confrontada a la possibilitat de tornar en Norvègia viure amb de membres de sa familha, decidiguèt finalament de demorar al País de Galas que son marit Harald desirava que sos enfants recebèssen son educacion dins d'escòlas britanicas, qu'èran a son vejaire las melhoras del mond.

Dahl estudièt primièr a la Cathedral School de Llandaff e puèi foguèt mandat a un internat a Weston-super-Mare en Anglatèrra. Aquela èra l'escòla anglesa mai pròcha que s'i podiá accedir gràcias al ferry que circulava regularament. Son temps a l'escòla Saint Peter foguèt una experiéncia dificila pel jove Roald que s'i languissiá fòrça de l'ostal e per encausa de la censura escolara ne podiá pas parlar dins las letras qu'enviava cada setmana a sa maire. S'assabentèt en 1967 aprèp la mòrt de sa maire, qu'aquela aviá servat caduna de sas letras, amolonadas en paquetons ligats per un ligam verd, Dahl evoquèt son experiéncia a Saint Peter dins son autobiografia: *Boy: Tales of Childhood*.
# Micromecenatge, financement participatiu

Lo **micromecenatge** o **finançament participatiu** (*crowfunding* en anglés) es una aisina de collècta de fons foncionant sus una plataforma internet e permetent a un ensems de contributor de causir collectivament de finançar dirèctament e de manièra traçable de projèctes identificats. Los portaires de projècte desirant collectar de fons per una iniciativa personala, professionala, o fòrça comunitària, pòdon èsser d'entrepresas, de las associacions, dels particulars, etc.

Aquel mòde de finançament se fa sens l'ajuda dels actors tradicionals del finançament, es dich desintermediat. L'espelison de las plataformas de finançament participatiu es estada permesa mercés a internet e a las rets socialas, completant o remplaçant la tradicionala soscripcion. Aquela tendéncia s'inscriu dins un movement mai global : aquel de la consomacion collaborativa e de la produccion participativa.

Lo finançament participatiu compren diferents sectors coma lo don (amb e sens recompensa), lo prèst (sens interès, amb interès o amb obligacion) e l'investiment (en capital o en redevança).
# Bharatiya Janata Party

Lo **Bharatiya Janata Party** (BJP : Partit del pòple Indian) es un dels principals partits politics d'Índia, de la tendéncia del nacionalisme indó. Es lo successor del Bharatiya Jan Sangh (BJS), partit creat en 1951 e que se fondèt dins una aliança dels partits d'oposicion, lo Janata Party, en 1977.
Lo BJP venguèt independent en 1980 aprèp de fòrtas dissensions al dintre del Janata Party.